
JONIŠKIO RAJONO SAVIVALDYBĖS
TARYBA
4
[bookmark: _GoBack]
X ŠAUKIMO TARYBOS 6 POSĖDŽIO 
PROTOKOLAS

2023-10-05 Nr. TP-8
Joniškis

Posėdis įvyko 2023-09-28,  13.00-14.50 val.
Posėdžio pirmininkas – Vitalijus Gailius, Joniškio rajono savivaldybės meras.
Posėdžio sekretorė – Živilė Remeikienė, Tarybos posėdžių sekretorė.
Posėdžio pirmininkas Vitalijus Gailius paskelbė posėdžio pradžią.
[bookmark: _Hlk523236586]Posėdyje dalyvavo 24 tarybos nariai (sąrašas pridedamas). Kvorumas buvo.
Nedalyvavo: Narsutis Boruta (liga).
[bookmark: _Hlk528064364]Posėdžio pirmininkas Vitalijus Gailius informavo tarybos narius, kad darbotvarkėje                  16 klausimų ir priminė nusišalinimo nuo klausimo svarstymo tvarką.
Tarybos nariai bendru sutarimu pritarė darbotvarkei.
DARBOTVARKĖ:
[bookmark: _Hlk49755210]1. Dėl Joniškio rajono savivaldybės tarybos 2023 m. vasario 2 d. sprendimo Nr. T-2              „Dėl Joniškio rajono savivaldybės 2023 metų biudžeto patvirtinimo“ pakeitimo,                                       reg. 2023-09-13 Nr. TSP-158.
Pranešėjas – Joniškio rajono savivaldybės meras Vitalijus Gailius.
2. Dėl Joniškio rajono savivaldybės tarybos 2023 m. vasario 2 d. sprendimo Nr. T-1               „Dėl Joniškio rajono savivaldybės 2023–2025 metų strateginio veiklos plano patvirtinimo“ pakeitimo, reg. 2023-09-12 Nr. TSP-155.
Pranešėjas – Joniškio rajono savivaldybės vicemeras Aivaras Rudnickas.
3. Dėl Joniškio rajono savivaldybės tarybos 2023 m. birželio 8 d. sprendimo Nr. T-94             „Dėl Joniškio rajono savivaldybės mero rezervo lėšų naudojimo tvarkos aprašo patvirtinimo“ pakeitimo, reg. 2023-09-12 Nr. TSP-152.
Pranešėjas – Joniškio rajono savivaldybės vicemeras Aivaras Rudnickas.
4. Dėl Joniškio rajono savivaldybės tarybos 2023 m. kovo 30 d. sprendimo Nr. T-30             „Dėl Joniškio rajono savivaldybei skirtų Kelių priežiūros ir plėtros programos lėšų paskirstymo ir iš šios programos finansuojamų darbų sąrašo patvirtinimo“ pakeitimo, reg. 2023-09-12 Nr. TSP-148.
Pranešėjas – Joniškio rajono savivaldybės vicemeras Aivaras Rudnickas.
5. Dėl Apleisto ar neprižiūrimo nekilnojamojo turto, kuriam 2023 metais nustatytas nekilnojamojo turto mokesčio tarifas 3 procentai nekilnojamojo turto mokestinės vertės, sąrašo patvirtinimo, reg. 2023-09-12 Nr. TSP-147.
Pranešėjas – Joniškio rajono savivaldybės vicemeras Aivaras Rudnickas.
6. Dėl Joniškio rajono savivaldybės tarybos 2019 m. birželio 27 d. sprendimo Nr. T-123     „Dėl valstybinės žemės nuomos mokesčio lengvatų nustatymo“ pakeitimo, reg. 2023-09-12                  Nr. TSP-151.
Pranešėjas – Joniškio rajono savivaldybės vicemeras Aivaras Rudnickas. 






7. Dėl uždarosios akcinės bendrovės Joniškio butų ūkio šilumos kainos dedamųjų ketvirtiesiems šilumos bazinės kainos dedamųjų galiojimo metams nustatymo, reg. 2023-09-07          Nr. TSP-143.
Pranešėjas – Joniškio rajono savivaldybės vicemeras Aivaras Rudnickas. 
8. Dėl uždarosios akcinės bendrovės Joniškio butų ūkio karšto vandens kainos dedamųjų ketvirtiesiems galiojimo metams nustatymo, reg. 2023-09-07 Nr. TSP-144.
Pranešėjas – Joniškio rajono savivaldybės vicemeras Aivaras Rudnickas. 
9. Dėl Joniškio rajono savivaldybės tarybos 2014 m. gruodžio 18 d. sprendimo Nr. T-264         „Dėl Joniškio rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“ pakeitimo, reg. 2023-09-12 Nr. TSP-150.
Pranešėjas – Joniškio rajono savivaldybės vicemeras Aivaras Rudnickas.
10. Dėl Joniškio rajono savivaldybės tarybos 2019 m. rugpjūčio 29 d. sprendimo Nr. T-183 „Dėl mokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Joniškio rajono savivaldybės švietimo įstaigose tvarkos aprašo patvirtinimo“ pakeitimo, reg. 2023-09-12 Nr. TSP-149.
Pranešėjas – Joniškio rajono savivaldybės vicemeras Aivaras Rudnickas.
11. Dėl Joniškio rajono savivaldybės tarybos 2019 m. gegužės 30 d. sprendimo Nr. T-93     „Dėl Joniškio rajono savivaldybės kultūros centrų akreditavimo komisijos sudarymo“ pripažinimo netekusiu galios, reg. 2023-09-12 Nr. TSP-153.
Pranešėjas – Joniškio rajono savivaldybės vicemeras Aivaras Rudnickas.
12. Dėl Joniškio rajono savivaldybės tarybos 2018 m. vasario 15 d. sprendimo Nr. T-17      „Dėl Joniškio rajono savivaldybės kultūros centrų akreditavimo komisijos veiklos nuostatų patvirtinimo“ pripažinimo netekusiu galios, reg. 2023-09-12 Nr. TSP-154.
Pranešėjas – Joniškio rajono savivaldybės vicemeras Aivaras Rudnickas.
13. Dėl pritarimo dalyvauti partnerio teisėmis projekto ,,Plėtoti laiku atliekamo efektyvaus darbo su jaunimu sistemą“ partnerių atrankoje ir įgyvendinti projektą, reg. 2023-09-12 Nr. TSP-156.
Pranešėjas – Joniškio rajono savivaldybės vicemeras Aivaras Rudnickas.
14. Dėl pritarimo dalyvauti Projekte „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“, reg. 2023-09-08 Nr. TSP-146.
Pranešėjas – Joniškio rajono savivaldybės vicemeras Aivaras Rudnickas.
15. Dėl Joniškio rajono savivaldybės tarybos 2019 m. rugpjūčio 29 d. sprendimo Nr. T-187 „Dėl Joniškio rajono savivaldybės jaunimo reikalų tarybos nuostatų patvirtinimo“ pakeitimo,           reg. 2023-09-12 Nr. TSP-157.
Pranešėjas – Joniškio rajono savivaldybės vicemeras Aivaras Rudnickas.
16. Mažumos valanda.
1. SVARSTYTA. Sprendimo „Dėl Joniškio rajono savivaldybės tarybos 2023 m. vasario 2 d. sprendimo Nr. T-2 „Dėl Joniškio rajono savivaldybės 2023 metų biudžeto patvirtinimo“ pakeitimo“ projektas Nr. TSP-158.
Kęstutis Tautvaišas nusišalino nuo klausimo svarstymo, nes yra susijęs su Joniškio sporto centru.
Lina Budrienė nusišalino nuo klausimo svarstymo, nes dirba Joniškio sporto centre.
[bookmark: _Hlk147840930]Edmundas Vaičiulis nusišalino nuo klausimo svarstymo, nes Žagarės gimnazijoje dirba tarybos nario žmona.
Vytautas Pakatilius nusišalino nuo klausimo svarstymo, nes yra sporto klubo „Žvelgaitis“ prezidentas.
Joniškio rajono savivaldybės meras Vitalijus Gailius ir Finansų skyriaus vedėja Stefanija Šniukienė pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Tarybos nariai uždavinėjo klausimus (žiūrėti vaizdo įrašą).
[bookmark: _Hlk147841360]NUSPRĘSTA. Priimti sprendimą „Dėl Joniškio rajono savivaldybės tarybos                             2023 m. vasario 2 d. sprendimo Nr. T-2 „Dėl Joniškio rajono savivaldybės 2023 metų biudžeto patvirtinimo“ pakeitimo“ (balsavo: už – 17, prieš – 0; susilaikė – 2; sprendimas Nr. T-141).
2. SVARSTYTA. Sprendimo „Dėl Joniškio rajono savivaldybės tarybos 2023 m. vasario 2 d. sprendimo Nr. T-1 „Dėl Joniškio rajono savivaldybės 2023–2025 metų strateginio veiklos plano patvirtinimo“ pakeitimo“ projektas Nr. TSP-155.
Tarybos narys Benjaminas Rimdžius į posėdį atvyko 13.10 val.
Kęstutis Tautvaišas nusišalino nuo klausimo svarstymo, nes yra susijęs su Joniškio sporto centru.
Lina Budrienė nusišalino nuo klausimo svarstymo, nes dirba Joniškio sporto centre.
Vytautas Pakatilius nusišalino nuo klausimo svarstymo, nes yra sporto klubo „Žvelgaitis“ prezidentas.
Edmundas Vaičiulis nusišalino nuo klausimo svarstymo, nes Žagarės gimnazijoje dirba tarybos nario žmona.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
[bookmark: _Hlk147145854]Tarybos nariai uždavinėjo klausimus (žiūrėti vaizdo įrašą).
NUSPRĘSTA. Priimti sprendimą „Dėl Joniškio rajono savivaldybės tarybos                             2023 m. vasario 2 d. sprendimo Nr. T-1 „Dėl Joniškio rajono savivaldybės 2023–2025 metų strateginio veiklos plano patvirtinimo“ pakeitimo“ (balsavo: už – 20, prieš – 0, susilaikė – 0; sprendimas Nr. T-142).
3. SVARSTYTA. Sprendimo „Dėl Joniškio rajono savivaldybės tarybos 2023 m. birželio 8 d. sprendimo Nr. T-94 „Dėl Joniškio rajono savivaldybės mero rezervo lėšų naudojimo tvarkos aprašo patvirtinimo“ pakeitimo“ projektas Nr. TSP-152.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo.
NUSPRĘSTA. Priimti sprendimą „Dėl Joniškio rajono savivaldybės tarybos                             2023 m. birželio 8 d. sprendimo Nr. T-94 „Dėl Joniškio rajono savivaldybės mero rezervo lėšų naudojimo tvarkos aprašo patvirtinimo“ pakeitimo“ (balsavo: už – 24, prieš – 0, susilaikė – 0; sprendimas Nr. T-143).
[bookmark: _Hlk144806035]4. SVARSTYTA. Sprendimo „Dėl Joniškio rajono savivaldybės tarybos 2023 m. kovo 30 d. sprendimo Nr. T-30 „Dėl Joniškio rajono savivaldybei skirtų Kelių priežiūros ir plėtros programos lėšų paskirstymo ir iš šios programos finansuojamų darbų sąrašo patvirtinimo“ pakeitimo“ projektas Nr. TSP-148.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Tarybos nariai uždavinėjo klausimus (žiūrėti vaizdo įrašą).
NUSPRĘSTA. Priimti sprendimą „Dėl Joniškio rajono savivaldybės tarybos                             2023 m. kovo 30 d. sprendimo Nr. T-30 „Dėl Joniškio rajono savivaldybei skirtų Kelių priežiūros ir plėtros programos lėšų paskirstymo ir iš šios programos finansuojamų darbų sąrašo patvirtinimo“ pakeitimo“ (balsavo: už – 20, prieš – 0, susilaikė – 4; sprendimas Nr. T-144).
5. SVARSTYTA. Sprendimo „Dėl Apleisto ar neprižiūrimo nekilnojamojo turto, kuriam  2023 metais nustatytas nekilnojamojo turto mokesčio tarifas 3 procentai nekilnojamojo turto mokestinės vertės, sąrašo patvirtinimo“ projektas Nr. TSP-147.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo.
NUSPRĘSTA. Priimti sprendimą „Dėl Apleisto ar neprižiūrimo nekilnojamojo turto, kuriam 2023 metais nustatytas nekilnojamojo turto mokesčio tarifas 3 procentai nekilnojamojo turto mokestinės vertės, sąrašo patvirtinimo“  (balsavo: už – 24, prieš – 0, susilaikė – 0; sprendimas            Nr. T-145).



6. SVARSTYTA. Sprendimo „Dėl Joniškio rajono savivaldybės tarybos                                    2019 m. birželio 27 d. sprendimo Nr. T-123 „Dėl valstybinės žemės nuomos mokesčio lengvatų nustatymo“ pakeitimo“ projektas Nr. TSP-151.
[bookmark: _Hlk147841393]Mindaugas Balčiūnas nusišalino nuo klausimo svarstymo, nes yra vienos iš Joniškio rajone veikiančių nevyriausybinių organizacijų narys.
Rimantė Misiūnienė nusišalino nuo klausimo svarstymo, nes yra vienos iš Joniškio rajone veikiančių nevyriausybinių organizacijų narė.
Romas Karūžna nusišalino nuo klausimo svarstymo, nes yra vienos iš Joniškio rajone veikiančių nevyriausybinių organizacijų narys.
Vilius Adomaitis nusišalino nuo klausimo svarstymo, nes yra vienos iš Joniškio rajone veikiančių nevyriausybinių organizacijų narys.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Tarybos nariai uždavinėjo klausimus (žiūrėti vaizdo įrašą).
NUSPRĘSTA. Priimti sprendimą Dėl Joniškio rajono savivaldybės tarybos                               2019 m. birželio 27 d. sprendimo Nr. T-123 „Dėl valstybinės žemės nuomos mokesčio lengvatų nustatymo“ pakeitimo“ (balsavo: už – 20, prieš – 0, susilaikė – 0; sprendimas Nr. T-146).
7. SVARSTYTA. Sprendimo „Dėl uždarosios akcinės bendrovės Joniškio butų ūkio šilumos kainos dedamųjų ketvirtiesiems šilumos bazinės kainos dedamųjų galiojimo metams nustatymo“ projektas Nr. TSP-143.
Gediminas Čepulis nusišalino nuo klausimo svarstymo, nes dirba UAB „Joniškio butų ūkis“.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo.
NUSPRĘSTA. Priimti sprendimą „Dėl uždarosios akcinės bendrovės Joniškio butų ūkio šilumos kainos dedamųjų ketvirtiesiems šilumos bazinės kainos dedamųjų galiojimo metams nustatymo“ (balsavo: už – 23, prieš – 0, susilaikė – 0; sprendimas Nr. T-147).
8. SVARSTYTA. Sprendimo „Dėl uždarosios akcinės bendrovės Joniškio butų ūkio karšto vandens kainos dedamųjų ketvirtiesiems galiojimo metams nustatymo“, projektas Nr. TSP-144.
Gediminas Čepulis nusišalino nuo klausimo svarstymo, nes dirba UAB „Joniškio butų ūkis“.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo.
NUSPRĘSTA. Priimti sprendimą „Dėl uždarosios akcinės bendrovės Joniškio butų ūkio karšto vandens kainos dedamųjų ketvirtiesiems galiojimo metams nustatymo“ (balsavo: už – 23,    prieš – 0, susilaikė – 0; sprendimas Nr. T-148).
[bookmark: _Hlk147841517]9. SVARSTYTA. Sprendimo „Dėl Joniškio rajono savivaldybės tarybos                                     2014 m. gruodžio   18 d. sprendimo Nr. T-264 „Dėl Joniškio rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“ pakeitimo“ projektas                  Nr. TSP-150.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo.
NUSPRĘSTA. Priimti sprendimą „Dėl Joniškio rajono savivaldybės tarybos                                     2014 m. gruodžio   18 d. sprendimo Nr. T-264 „Dėl Joniškio rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“ pakeitimo“ (balsavo: už – 24, prieš – 0, susilaikė – 0; sprendimas Nr. T-149).


10. SVARSTYTA. Sprendimo „Dėl Joniškio rajono savivaldybės tarybos                                  2019 m. rugpjūčio 29 d. sprendimo Nr. T-183 „Dėl mokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Joniškio rajono savivaldybės švietimo įstaigose tvarkos aprašo patvirtinimo“ pakeitimo“ projektas Nr. TSP-149.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo.
NUSPRĘSTA. Priimti sprendimą „Dėl Joniškio rajono savivaldybės tarybos                             2019 m. rugpjūčio 29 d. sprendimo Nr. T-183 „Dėl mokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Joniškio rajono savivaldybės švietimo įstaigose tvarkos aprašo patvirtinimo“ pakeitimo“ (balsavo: už – 24, prieš – 0, susilaikė – 0; sprendimas           Nr. T-150).
11. SVARSTYTA. Sprendimo „Dėl Joniškio rajono savivaldybės tarybos                                   2019 m. gegužės 30 d. sprendimo Nr. T-93 „Dėl Joniškio rajono savivaldybės kultūros centrų akreditavimo komisijos sudarymo“ pripažinimo netekusiu galios“ projektas Nr. TSP-153. 
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo.
NUSPRĘSTA. Priimti sprendimą „Dėl Joniškio rajono savivaldybės tarybos                             2019 m. gegužės 30 d. sprendimo Nr. T-93 „Dėl Joniškio rajono savivaldybės kultūros centrų akreditavimo komisijos sudarymo“ pripažinimo netekusiu galios“ (balsavo: už – 24, prieš – 0, susilaikė – 0; sprendimas Nr. T-151).
12. SVARSTYTA. Sprendimo „Dėl Joniškio rajono savivaldybės tarybos                                   2018 m. vasario    15 d. sprendimo Nr. T-17 „Dėl Joniškio rajono savivaldybės kultūros centrų akreditavimo komisijos veiklos nuostatų patvirtinimo“ pripažinimo netekusiu galios“ projektas          Nr. TSP-154.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo.
NUSPRĘSTA. Priimti sprendimą „Dėl Joniškio rajono savivaldybės tarybos                             2018 m. vasario 15 d. sprendimo Nr. T-17 „Dėl Joniškio rajono savivaldybės kultūros centrų akreditavimo komisijos veiklos nuostatų patvirtinimo“ pripažinimo netekusiu galios“ (balsavo:           už – 24, prieš – 0, susilaikė – 0; sprendimas Nr. T-152).
13. SVARSTYTA. Sprendimo „Dėl pritarimo dalyvauti partnerio teisėmis projekto ,,Plėtoti laiku atliekamo efektyvaus darbo su jaunimu sistemą“ partnerių atrankoje ir įgyvendinti projektą“ projektas Nr. TSP-156.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo.
NUSPRĘSTA. Priimti sprendimą „Dėl pritarimo dalyvauti partnerio teisėmis projekto ,,Plėtoti laiku atliekamo efektyvaus darbo su jaunimu sistemą“ partnerių atrankoje ir įgyvendinti projektą“ (balsavo: už – 24, prieš – 0, susilaikė – 0; sprendimas Nr. T-153).
14. SVARSTYTA. Sprendimo „Dėl pritarimo dalyvauti projekte „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“ projektas Nr. TSP-146.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo. 
NUSPRĘSTA. Priimti sprendimą „Dėl pritarimo dalyvauti projekte „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“ (balsavo: už – 24, prieš – 0, susilaikė – 0; sprendimas Nr. T-154).
15. SVARSTYTA. Sprendimo „Dėl Joniškio rajono savivaldybės tarybos                                    2019 m. rugpjūčio 29 d. sprendimo Nr. T-187 „Dėl Joniškio rajono savivaldybės jaunimo reikalų tarybos nuostatų patvirtinimo“ pakeitimo“ projektas Nr. TSP-157.
Joniškio rajono savivaldybės vicemeras Aivaras Rudnickas pristatė sprendimo projektą.
Posėdžio pirmininkas Vitalijus Gailius pasakė, kad visi komitetai svarstė sprendimo projektą ir jam pritarė.
Klausimų nebuvo. 
NUSPRĘSTA. Priimti sprendimą „Dėl Joniškio rajono savivaldybės tarybos                             2019 m. rugpjūčio 29 d. sprendimo Nr. T-187 „Dėl Joniškio rajono savivaldybės jaunimo reikalų tarybos nuostatų patvirtinimo“ pakeitimo“ (balsavo: už – 24, prieš – 0, susilaikė – 0; sprendimas       Nr. T-155).
16. Mažumos valanda.
Posėdžio pirmininkas Vitalijus Gailius pasakė, kad vadovaujantis LR vietos savivaldos įstatymu ne rečiau kaip kartą per pusę metų vieno iš savivaldybės tarybos posėdžių pabaigoje yra organizuojama mažumos valanda, kurios metu mažumos atstovai turi teisę užduoti klausimus merui, vicemerams, administracijos direktorei, komitetų pirmininkams ir komisijų pirmininkams.
Tarybos narė (opozicijos lyderė) Rimantė Misiūnienė prieš prasidedant mažumos valandai paprašė 5 minučių pertraukos. 
Tarybos nariai pertraukai nepritarė, nuspręsta pertrauką skelbti vadovaujantis Joniškio rajono savivaldybės tarybos veiklos reglamento nustatyta tvarka.
Tarybos narė Rimantė Misiūnienė perskaitė LR vietos savivaldos įstatymo 17 straipsnio 23 punktą ir pasiūlė frakcijų seniūnams ar atstovams susitarti dėl susitikimų/pasitarimų tam tikrais klausimais (žiūrėti vaizdo įrašą).
Tarybos narė Rimantė Misiūnienė pasiteiravo dėl laisvosios ekonominės zonos paruošimo ir perspektyvos Joniškio rajone.
Posėdžio pirmininkas Vitalijus Gailius akcentavo, kad šiuo metu Joniškio rajono nedarbo lygio rodikliai yra žemiausi apskrityje (apie 6,2 %). Posėdžio pirmininkas aptarė investicijas į Žemaičių gatvės teritorijas bei laisvosios ekonominės zonos teisinį reglamentavimą (žiūrėti vaizdo įrašą).
Tarybos narė Rimantė Misiūnienė Joniškio rajono savivaldybės administracijos direktorės Ingos Karbauskienės pasiteiravo dėl laisvų etatų užimtumo Joniškio rajono savivaldybės administracijoje.  
Administracijos direktorė Inga Karbauskienė pasakė, kad į laisvas darbo vietas konkursai yra skelbiami ir šiuo metu yra naujai priimtų asmenų.
Tarybos narys Benjaminas Rimdžius pasisakė dėl Joniškio seniūnės (žiūrėti vaizdo įrašą) ir pasiteiravo dėl mikroklimato bei darbuotojų kaitos Joniškio kultūros centre.
Posėdžio pirmininkas Vitalijus Gailius atsakydamas į klausimą paaiškino, kad Joniškio kultūros centras organizuoja reikšmingus renginius, gyventojai juos gausiai lanko, o personalo klausimas yra jautrus ir sprendžiamas (žiūrėti vaizdo įrašą). 
Tarybos narė Nijolė Valuckienė paprašė aptarti narkotinių medžiagų problematiką, prevencijos priemones bei nuveiktus darbus Joniškio rajone. Tarybos narė pasakė, kad klausimas yra skirtas Joniškio rajono savivaldybės merui Vitalijui Gailiui ir Joniškio rajono savivaldybės narkotikų, tabako ir alkoholio vartojimo kontrolės komisijos pirmininkei Linai Miknevičienei.
Posėdžio pirmininkas Vitalijus Gailius pasakė, kad buvo atlikti tyrimai visose švietimo įstaigose, siekiant identifikuoti narkotinių medžiagų pėdsakus. Mokyklose susitarta kviesti policiją jei aptinkami elektroninių cigarečių vartojimo ar laikymo atvejai ir padėkojo tarybos narei Juventai Jurgelienei už tai, kad prisijungė prie iniciatyvos (žiūrėti vaizdo įrašą). 
Tarybos narė Lina Miknevičienė (Joniškio rajono savivaldybės narkotikų, tabako ir alkoholio vartojimo kontrolės komisijos pirmininkė) pasakė, kad pritaria išsakytai savivaldybės mero nuomonei bei pradėtų darbų tęstinumui (žiūrėti vaizdo įrašą).
Tarybos narė Nijolė Valuckienė paprašė išsamiau pristatyti informaciją kokiose mokyklose buvo aptikta draudžiamų medžiagų.
Posėdžio pirmininkas Vitalijus Gailius pasakė, kad tikrai neatsimena tikslių skaičių kiek ir kurioje mokykloje vaikų su savimi turėjo draudžiamų priemonių, bet visose švietimo įstaigose buvo aptikta tokių medžiagų. Posėdžio pirmininkas pasakė, kad tiek mokyklų vadovai tiek policijos pareigūnai aktyviai dirba šiuo klausimu, o tai duoda teigiamų rezultatų.
Tarybos narys Antanas Karnišauskas paaiškino situaciją dėl antikorupcijos komisijos sprendimo iškelti pašto dėžutę iš administracijos pastato vidaus į lauką ir poreikio tikslinti tvarkos aprašą „Dėl Informacijos, susijusios su galimomis korupcijos apraiškomis, priėmimo iš asmenų Joniškio rajono savivaldybėje tvarkos aprašą“.
Posėdžio pirmininkas Vitalijus Gailius pasakė, kad pati antikorupcijos komisija turėtų inicijuoti tvarkos aprašo tikslinimą.
Tarybos narys Antanas Karnišauskas patikslino informaciją dėl tvarkos aprašo ir skundų nagrinėjimo (žiūrėti vaizdo įrašą).
Posėdžio pirmininkas Vitalijus Gailius pasakė, kad dėl anoniminių skundų nagrinėjimo komisija susitaria, tačiau jei komisija nori nagrinėti visus skundus reikia tikslinti reglamentavimą.
Tarybos narys Benjaminas Rimdžius pasakė, kad buvo pateikęs raštą dėl informacijos apie išeitines išmokas buvusiai administracijos direktorei Valei Kulvienskienei ir buvusiam Joniškio „Saulės“ pagrindinės mokyklos direktoriui Tomui Armonavičiui.
Posėdžio pirmininkas Vitalijus Gailius pasakė, kad norėdamas gauti šią informaciją tarybos narys turi nurodyti teisinį pagrindą.
Tarybos narys Edmundas Vaičiulis pasiūlė įteisinti padėkas, dovanas gydytojams. 
Posėdžio pirmininkas Vitalijus Gailius pasakė, kad norint paremti gydytojus galima pervesti paramą į gydymo įstaigos paramos banko sąskaitą. Šiai dienai galima paremti gydymo įstaigą, bet ne konkretų gydytoją, kadangi už suteikiamas paslaugas yra mokamas numatytas atlyginimas. 
Tarybos narė Nijolė Valuckienė pasakė, kad birželio mėnesio tarybos posėdyje opozicija siūlė atkreipti dėmesį į Žagarės vandentvarkos problemas ir paprašė paaiškinti kas jau yra atlikta.
Posėdžio pirmininkas Vitalijus Gailius atsakė, kad yra parengtas projektas, UAB „Joniškio vandenys“ pateikė ne tik Žagarės bet ir kitų savivaldybės miestelių ir miestų poreikius (žiūrėti vaizdo įrašą).
Tarybos narė Rimantė Misiūnienė pasiteiravo ar yra numatoma kada gali būti sujungtas Šlapakių kelias su regioniniu keliu.
Posėdžio pirmininkas Vitalijus Gailius pasakė, kad buvo parengta daug dokumentų, diskutuota su Susisiekimo ministerija dėl šios atkarpos ir šią savaitę yra gautas sutikimas dėl prijungimo ir darbų sąmatos pasidalinimo.
Tarybos narys Edmundas Vaičiulis paprašė paaiškinti kokia tvarka nustatyta stichinės audros padarinių atlyginimui.
Posėdžio pirmininkas Vitalijus Gailius pasakė, kad šiandienos tarybos posėdyje buvo pritarta mero rezervo didinimui ir įsigaliojus savivaldybės tarybos sprendimui bus paleisti pirmieji mokėjimai. Taip pat yra parengti protokolai, kuriuose įvertinta žala, gauti gyventojų finansiniai dokumentai (žiūrėti vaizdo įrašą).
Tarybos narė Nijolė Valuckienė pasakė, kad Joniškio rajono savivaldybė bendradarbiauja su Duobelės krašto savivaldybe, kuri taip pat nukentėjo nuo stichinės audros ir pasiteiravo ar nebuvo bandoma pasitarti/pasidalinti patirtimis.
Posėdžio pirmininkas Vitalijus Gailius pasakė, kad patirtimis tikrai yra dalinamasi, tačiau Latvijos Respublikoje ekstremalių situacijų valdymas yra Vyriausybės kompetencijoje ir Vyriausybė kompensuoja patirtus nuostolius.






Tarybos narė Rimantė Misiūnienė uždavė klausimus Švietimo, kultūros ir sporto komiteto pirmininkui Mindaugui Balčiūnui:
· ar buvo susitikęs su profsąjungomis dėl mokytojų streiko;
· ar Švietimo, kultūros ir sporto komiteto pirmininką tenkina Joniškio atviro jaunimo centro darbas.
Tarybos narys Mindaugas Balčiūnas atsakė, jog kol kas su profsąjungų atstovais nepavyko susitikti ir į šį susitikimą bus pakviesti Švietimo, kultūros ir sporto komiteto nariai. Joniškio atviro jaunimo centro darbo problematika žinoma ir rizikos yra jaučiamos.
Tarybos narė Rimantė Misiūnienė pasisakė dėl pokalbių su mokyklų vadovais (žiūrėti vaizdo įrašą).
Tarybos narė Rimantė Misiūnienė uždavė klausimą Aplinkos ir kaimo reikalų komiteto pirmininkui Petrui Giržadui dėl ūkininkų pasėliams padarytos žalos, patirtų nuostolių ar planuojama inicijuoti žemės mokesčio mažinimą.
Tarybos narys Petras Giržadas pasisakė dėl žemės mokesčio bei pasėlių draudimo (žiūrėti vaizdo įrašą).
Tarybos narys Edmundas Vaičiulis paklausė dėl Žagarėje Petro Cvirkos gatvėje esančio namo stogo, kuris nukentėjo stichinės audros metu ir ar asmenys gali kreiptis dėl kompensacijos.
Administracijos direktorė Inga Karbauskienė paaiškino, kad seniems šiferio lapams kompensacija nėra suteikiama.
Posėdžio pirmininkas Vitalijus Gailius pasakė, kad prekyboje nėra senų šiferio lapų, norime skatinti žmones pasikeisti stogus.
Tarybos narė Nijolė Valuckienė replikavo dėl stogų keitimo ir paaiškino, kad etikos komisijos sudėtyje yra Joniškio rajono švietimo centro deleguotas asmuo, kuris atsisakė eiti šias pareigas todėl prašo spręsti susidariusią situaciją.
 Posėdžio pirmininkas Vitalijus Gailius pasakė, kad yra pateikęs raštą dėl kito asmens delegavimo į etikos komisijos sudėtį, o komitetų ar komisijų pirmininkai organizuodami posėdžius vertina kvorumus ir galimybę priimti sprendimus.
Pertrauka 14.30 – 14.40 val.
Tarybos narė Nijolė Valuckienė paklausė kodėl nėra skelbiami konkursai į laisvus seniūnų etatus.
Posėdžio pirmininkas Vitalijus Gailius atsakė, kad LR vietos savivaldos įstatymas yra pasikeitęs, o šiuo metu seniūnijose yra suteikiamos visos paslaugos ir seniūnai turimus rezervus išnaudoja tinkamai.
Tarybos narys Benjaminas Rimdžius pasakė, kad kadencijos pradžioje siūlė koreguoti sėdėjimo tvarką tarybos posėdžių salėje (erdvę pritaikyti diskusijoms, sėdėti ratu) ir paklausė ar buvo diskusijos dėl šio pasiūlymo.
Tarybos narys Mindaugas Balčiūnas atsakė, kad pasiūlymas yra svarstytinas, tačiau šių metų biudžete lėšų rekonstrukcijai numatyta nebuvo ir nemano, kad tai yra pagrindinė problema rajone (žiūrėti vaizdo įrašą).
Tarybos nariai Marcijonas Urmonas, Petras Giržadas ir Jurita Zubauskienė  pritarė tarybos nario Mindaugas Balčiūno nuomonei.
Tarybos narė Rimantė Misiūnienė paklausė kada yra paskutinė Saulės mūšio pergalės įamžinimo memorialiniu kompleksu Joniškio raj. Jauniūnų k. projekto baigimo data. Taip pat uždavė klausimą kaip žadami panaikinti arba sušvelninti UAB „Joniškio vandenys“ nuostoliai.
Posėdžio pirmininkas Vitalijus Gailius pasakė, kad numatoma darbų baigimo data 2024 metų gegužės mėnuo. Klausimas dėl tarybos posėdžių salės rekonstrukcijos bus įtrauktas į kolegijos posėdžio darbotvarkę. UAB „Joniškio vandenys“ su sunkumais susidūrė dėl padidėjusių energetinių kaštų. 




Tarybos narė Jurita Zubauskienė pasakė, kad didžiausia nuostolių dalis UAB „Joniškio vandenys“ yra susidariusi dėl praėjusiais metais pabrangusių energetinių resursų ir trumpai aptarė kainodarą (žiūrėti vaizdo įrašą).
Tarybos narys Edmundas Vaičiulis uždavė klausimą dėl mineralinio vandens buteliukų (žiūrėti vaizdo įrašą). 
Posėdžio pirmininkas Vitalijus Gailius atsakė, kad Joniškio rajono savivaldybės tarybos posėdžių darbą užtikrina administracija. 


Posėdžio pirmininkas								Vitalijus Gailius

